Breed 77

**Breed 77** (pronunciato en anglés *Breed seven seven* /briːd ˈsɛvən ˈsɛvən/, en castellano *Breed siete siete* /briːd ˈsjete ˈsjete/, en aragonés *Breed siet siet*) ye una colla de musica de Chibraltar que toca una fusión de rock, metal y flamenco.

## Orichen
*Breed 77* tien o suyo orichen en o territorio britanico d'ultramar de Chibraltar. Paul Isola, Danny Felice y Stuart Cavilla yeran antigos amigos d'o colechio que s'achuntoron en Londres ta formar un grupo, conoixita en primeras como *Gibraltarian Mafia*. Cuan, en 1996 ista colla d'amigos formó l'actual grupo musical, miraron de trobar un nombre que refleixara os suyos oríchens y ye por ixo que se clamoron simplament *Breed* (en aragonés: *raza*). O grupo habió de cambiar o nombre porque ya heba estau rechistrato por Steve Hewitt (miembro creyador de Placebo) como nombre d'a suya companyía discografica. Stuart Cavilla, o baixista d'o grupo, heba treballato antis en un taller de motos que teneba o nombre de *Kilo 77* u *K77*, y por ixo se clamoron *Breed 77*.

## Premios
En 1998, os lectors d'a revista *[[Kerrang!]]* trigoron a *Breed 77* como a "*Millor colla sin contracto*". En 1999, ganoron o premio como "*Millor colla revelación*" seguntes as revistas Kerrang! y *[[Metal Hammer]]*.

## Musica
O primer disco de *Breed 77* con nombre homonimo, s'editó en noviembre de 2001 y en abril de 2005 se reeditó debito a la gran requesta que tenió. O suyo segundo disco *Cultura* amaneixió o 3 de mayo de 2004 y plegó a o numero 61 en a listas de vendas d'o Reino Uniu y o numero 3 d'a lista d'albums de Rock mas venditos. En *Cultura* apareixen singles como *La Última Hora*, *The River* y *World's on Fire*. "*The River*" gosó estar o numero 39 d'os Top 40 d'o Reino Unido. "*World's on Fire*" se quedó a las puertas en o numero 43, pero plegó a o mas alto d'a lista de Rock d'o Reino Uniu.

*Breed 77* publicó o suyo tercer disco *In my blood (En mi sangre)* internacionalment o 11 de setiembre de 2006. *In my blood (En mi sangre)* fue producito por Ron Saint-Germain (*"El Santo"*) famoso por haber treballato con Soundgarden, Tool, Creed y Bad Brains. Apareixioron dos nuevos temas producius por Greg Havers (Manic Street Preachers). O primer single d'iste disco, *Alive*, amanexió lo 12 de chunio de 2006, e plegó ta o numero 6 en as listas de Rock. O segundo single fue *[[Blind]]*, salió lo 4 de septiembre de 2006. O suyo zaguer single ye *[[Look at me Now]]*, a la venda dende o 23 d'abril de 2007, incluyindo una versión d'a canción "*Zombie*" de The Cranberries.

En chinero de 2007, o grupo publicó en iTunes bellas cancions d'o nuevo disco *[[Un Encuentro]]*, estando a la venda en CD o 7 de mayo de 2007.

## Miembros actuals
* Paul Isola - voz, djembe, percusión (1996-present)
* Danny Felice - guitarra, coros (1996-present)
* Stuart J. Cavilla - baixo (1996-1999, 2000-present)
* Pedro José Caparrós - guitarra, coros (2002-present)
* Óscar Zamora - batería y atras percusions (2007-present)

## Miembros antigos
* Lawrence Bautista - batería (1996–1997)
* Nick Beefly - batería (1997–1998)
* Charlie Gomez - baixo (1999–2000)
* Dan Wilkinson - baixo (2000)
* Peter Chichone - batería y atras percusions (1998–2006)
* Adam Lewis - batería y atras percusions (2006–2007)

## Discografía
### Discos
* *Breed 77* tamién dito *Kharma* (2001, reeditato en 2005)
* *Cultura* (2004)
* *In my blood (En mi sangre)* (2006)
* *Un encuentro* (2007)

### Singles
* *La última hora*(2003)
* *The river* (2004)
* *World's on fire* (2004)
* *Shadows* (2005)
* *Alive* (2006)
* *Blind* (2006)
* *Look at me now* (2007)
* *Mundo en Llamas* (2008)

### EPs
* *The message* (1998)
* *Vol. 1* (1999)
* *La última hora* (2003)
* *Shadows* (2005)

## Vinclos externos
*  Pachina oficial de Breed 77
*  MySpace de Breed 77